stanford-oval/wikipedia huggingface dataset:
מלחמת מינג–צ'ינג
מלחמה בדרום > שנות החמישים

פברואר 1651: שושלת שי, כעט מכנה עצמה צ'ין (כשושלת צ'ין) כובשת את דרום, מערב ומזרח סצ'ואן.
יולי 1651: הכוחות של צ'ינג בג'ג'יאנג מסיימים לכבוש את כלל המחוז.
אוגוסט 1651: מתחילה פלישה מרכזית של קוזאקים מרוסיה לתוך שושלת צ'ינג, אלו נעים דרומה עד אשר נפגשים בנהר אמור אשר לצדו ממשיכים עד אל הדלתה. הכוחות יעצרו רק באוקטובר בידי ממלכות תומכות של צ'ינג בקירוב למצרי סחלין.
נובמבר 1651: שושלת צ'ין מתאחדת עם ממלכות מינג; הממלכות הפרו-צ'ינגיות בין הדלתה של האמור ומצרי סחלין מסופחות כעט לתוך הצארות הרוסית לאחר התקדמות של הקוזאקים דרכן.
מרץ 1652: לאחר התקדמות קוזאקים לתוך פרימוריה חיל הנגד הראשון של צ'ינג דוחק ברוסים מדרך החוף של ים יפן. במאי הגיעו כוחות אלו אל הדלתה של האמור ומתוכה יצאו בפשיטות על הקוזאקים אשר בנסיגתם יוותרו על שטחים רבים משהשיגו.
יולי 1652: רוסיה הצארית פולשת אל חאנות הדזונגרים הגדולה בהרי אלטאי ומספחת את צפונה.
ספטמבר 1652: מערכה מרכזית על גורל דרום מערב סין, צ'ינג יוצאת עם היד העליונה לאחר קרבות ממושכים בחונאן, גואנגדונג, סצ'ואן ועוד וכובשת את כלל החוף אל ים סין הדרומי, כעת גואנגשי היא מרכז פועל האש..
אפריל 1653: כוחות מינג פולשים מחדש למרכז גואנגשי בעוד צ'ינג תוקפת דרך צפון סצ'ואן.
דצמבר 1653: פלישה מרכזית של צ'ינג על מרכז חונאן כמו גם כיבוש מלא של גאנסו.
אפריל 1654: פשיטה של מינג אל תוך גואנגדונג מביאה למצור על גואנגג'ואו, לבסוף כוחות תגבורת של צ'ינג מפרקים את המצור ויוצאים במתקפת נגד על האזור סובב העיר.
יוני 1654: קוזאקים יוצאים בפלישה שנייה למעמקי מנצ'וריה, הפעם הם נעצרים על גבי נהר אמור.
ספטמבר 1655: כל התנגדות לשלטון צ'ינג בשאנגחאי מתנקה.
מרץ 1656: כוחות צ'ינג יוצאים בפלישה בדרום גואנגשי ובדרך כובשים את האינאן.
אפריל 1657: מתקפת נגד של נאמני מינג בפוג'יין.
נובמבר 1657: רוסיה הצארית פולשת מעבר לנהר אמור בעוד כוחות הצ'ינג מתייצבים בעבר החוף לים יפן; מרד של שושלת צ'ין בשושלת מינג, לאחר מאבק פנימי ממושך שושלת מינג כובשת את כל הנותר מחבר המורדים תומכי צ'ין.
מרץ 1658: פלישה ראשית של כוחות צ'ינג לתוך סצ'ואן מצפון ולתוך חונאן ממזרח.
מאי 1658: כוחות צ'ינג מכתרים את תומכי מינג הנמצאים בין סצ'ואן לחונאן בצ'ונגצ'ינג.
יולי 1658: פעולת מתנגדים לצ'ינג התומכת בשושלת מינג יוצאת וכובשת את חופי ג'יאנגסו.
אוגוסט 1658: כוחות צ'ינג יוצאים נגד המרד בג'יאנגסו ומפילים אותו לגמרי בסוף החודש.
אוקטובר 1658: מתקפה מרכזית של כוחות צ'ינג לתוך גואנגשי מסתיימת בכיבושו של כל המחוז והתקדמות לעבר יונאן.
ינואר 1659: כוחות צ'ינג פולשים לתוך דרום יונאן, הקיסר של מינג בורח דרך יער הגשם לתוך מיאנמר.
אפריל 1659: הקיסר הבורח של מינג מקים לעצמו ממלכה מחדש בעודו כובש את צפון מיאנמר, דאז ממלכת טונגבו.
אוקטובר 1659: מרד פרו-מינג גדול מתפשט לכל הדלתה של היאנגצה. לבסוף הוא מופל לקראת סוף החודש תחת לחץ כבד של כוחות צ'ינג.
דצמבר 1659: כל סצ'ואן נכבשת לידי שושלת צ'ינג.
פברואר 1660: מתקפת נגד של שושלת צ'ינג על פועל הקוזאקים מסתיימת בפלישה של צ'ינג לתוך סיביר עצמה והגעה עד אל חופי ים אוחוצק; כל סצ'ואן נופלת לידי שלטון שושלת צ'ינג.
נובמבר 1660: רוב הכוחות תומכי מינג בפוג'יין נמחצים בידי עליונות האש של צ'ינג.
מלחמה בדרום > שנות השישים

פברואר 1661: הקיסר שונזי משושלת צ'ינג נפטר עקב מחלת האבעבועות השחורות אשר הכתה את צפון סין. ילדו היחיד אשר כבר עבר את המחלה, ועל כן היה מחוסן בפניה, שׂוֵאנְיֵה, הופך לקאנגשי, קיסר סין בעודו בן 6.
מרץ 1661: מרד איכרים התומך בשושלת מינג מתחיל בטאיוואן נגד הרפובליקה ההולנדית השלטת במקום.
אוקטובר 1661: במרדף אחר קיסר סין משושלת מינג נכנסים כוחות שושלת צ'ינג גם הם לתוך מיאנמר.
ינואר 1662: ההולנדים נכנעים לכוחות המרד בטאיוואן, כעת האי הוא חלק משושלת מינג.
פברואר 1662: לאחר כיבוש ממלכתו בידי כוחות צ'ינג הקיסר של מינג יוצא במסע בריחה דרך יונאן לסצ'ואן ומסצ'ואן לעבר גואנגשי שם הוא מתיישב. כוחותיו מאוחר יותר בורחים לתוך יונאן ומופלים לקראת סוף השנה.
אוקטובר 1662: כל יונאן נכבשת בידי כוחות צ'ינג.
יוני 1664: לאחר קרבות ממושכים פוג'יין כולה נופלת לידי שושלת צ'ינג.
יולי 1664: מבוצע ניסיון של הרפובליקה ההולנדית לכבוש מחדש את טאיוואן.
אוגוסט 1664: לאחר קרבות קשים וממושכים כוחות שושלת מינג המכותרים בעברי צ'ונגצ'ינג מובסים ונכבשים לגמרי.
1665: רוסיה הצארית מקימה מדינת חסות בשם ג'אחא על הגבול עם מנצ'וריה.
1668: כל טאיוואן נלקחת מידי הרפובליקה ההולנדית.
מלחמה בדרום > שנות השבעים

1672: כוחות צ'ינג יוצאים לכיבוש נרחב מתוך סיביר וכלל חברובסק נופלת לידיהם.
מרד שלושת הוואסלים

לאורך כל פועלו לצדם של הצ'ינג, וו סאנגוי נותר נאמן למעשה לשושלת מינג ולא היה יכול לתת לעצמו לאפשר לשושלת של מיעוטים כמו שושלת יואן לקחת כוח על סין. וו מצא הבנה עם הגנרלים בצ'ינג ג'נג ג'ינג-ג'ונג ושאנג ג'יקסין. ביחד שלושת הגנרלים יוצאים לפעול נגד שושלת צ'ינג בתור שלוש ממלכות מאוחדות אשר ישחזרו את שלטון בני ההאן על סין בידיהם. היו דברים רבים אשר פגעו בנאמנות בני ההאן אל הצ'ינג, דוגמת חוק של דורגון לפיו לכל הגברים בשושלת צ'ינג תהיה תספורת של תור (צמה ארוכה ואחידה) כמו שיש למנצ'ורים. שלושת הגנרלים יחלו במרד נגד המנצ'ורים למען הסדרת עליונות בני ההאן (הרוב) מעל המנצ'ורים (מיעוט).
דצמבר 1673: יונאן וגוויג'ואו תחת שלטון הגנרל שאנג ג'יקסין מכריזות עצמאות משושלת צ'ינג ומלחמה נגדה ב-20 בדצמבר. לקראת סוף החודש מכריז וו סאנגוי על עליונותו כקיסר שושלת ג'ואו הגדולה השלטת בגואנגשי. הממלכות לגבול טיבט נכבשות לידי ממלכת המורדים של שאנג ג'יקסין.
מרץ 1674: לאחר זמן מה כל חונאן וסצ'ואן נכבשים בידי הממלכות של המורדים אליהם מצטרף ג'נג ג'ינג-ג'ונג ומכריז עצמאות ומלחמה על צ'ינג כשליט על כל פוג'יין.
מאי 1674: כוחות המורדים מתאחדים עם כיבוש ג'יאנגשי נוסף על אנחווי. גואנגדונג נלחם ללא הרף בגבולותיה נגד המורדים.
יולי 1674: יורשי מינג, כעת בממלכת טונגנינג השלטת על מערב טאיוואן פועלים בניסיון פלישה לתוך פוג'יין וגואנגדונג.
מרץ 1675: הממלכה של ג'נג ג'ינג-ג'ונג בוגדת בשאר כוחות המורדים ומכריזה על נאמנותה לממלכת טונגנינג ומכאן ליורשיה של שושלת מינג.
מאי 1675: כוחות מונגולים במונגוליה הפנימית יוצאים במערכה נגד שושלת צ'ינג ומאיימים בפשיטה על בייג'ינג.
אוגוסט 1675: כוחות פנימיים תומכים בממלכות של המורדים וכובשים למענם את גאנסו ודרום מדבר גובי.
אוקטובר 1675: ממלכות המורדים סוחפים כוחותיהם דרך שיאן ומאיימים חזיתית על הכוחות בבייג'ינג אשר מחלקים עצמם בין מאבק במונגולים, מאבק בממלכות ומאבק במינג.
נובמבר 1675: צ'ינג כובשת את המרד במונגוליה הפנימית, מסדירה את חזית הצפון ותוקפת את המורדים בשיאן.
דצמבר 1675: קשר המורדים עם מינג מתפרק כאשר כוחות צ'ינג ממרכז סין מתאחדים עם הכוחות הדרומיים בגואנגדונג.
פברואר 1676: גואנגדונג והאינאן נכבשות בידי המורדים.
מאי 1676: כוחותיה של שושלת צ'ינג פושטים דרך חונאן על חצי מכלל גואנגדונג.
יולי 1676: לאחר מאבק ממושך, בסוף החודש מוצב המורדים בגאנסו נופל והמחוז חוזר לידי שושלת צ'ינג.
ספטמבר 1676: קרבות עזים באנחווי ופוג'יין של צ'ינג נגד מינג וממלכות המורדים.
דצמבר 1676: כוחות מינג נמחצים לעבר החוף עם ים סין הדרומי
פברואר 1677: גואנגג'ואו נלקחת ומחוז גואנגדונג שב לידי שושלת צ'ינג, קרבות ממושכים בגבול גואנגדונג-גואנגשי בין צ'ינג למורדים.
אוגוסט 1677: מבצע נרחב של צ'ינג מביא להוצאת כל כוחות המורדים ותומכי מינג מדרום מזרח סין.
אוקטובר 1677: האינאן נכבשת מחדש בידי שושלת צ'ינג.
ספטמבר 1678: ישנו ניסיון של מינג לכבוש מחדש את פוג'יין; כוחות המורדים מתאחדים לתוך "שושלת ג'ואו הגדולה".
נובמבר 1678: דרום גואנגשי נכבשת בידי כוחות צ'ינג.
ינואר 1679: כל חונאן נכבשת מחדש בידי כוחות שושלת צ'ינג.
יוני 1679: מתחילה מלחמה בין חאנות הדזונגרים ממלכת ירקאנט אשר היא חסות של צ'ינג.
דצמבר 1679: קרבות עזים בסצ'ואן נגד נגמרים בעוד לצ'ינג ישנה היד העליונה.
דצמבר 1680: לאחר מאבק ממושך חאנות הדזונגרים מכניעה את ממלכת ירקאנט וגובה ממנה שטחים כמו גם ויתור על התמיכה והחסות של שושלת צ'ינג.
מרד שלושת הוואסלים > שנות השמונים

ינואר 1681: פלישה מרכזית של צ'ינג דוחקת את שושלת ג'ואו לדרום סצ'ואן ויונאן.
מאי 1681: שושלת צ'ינג פושטת על עברי יונאן ומתחילה מצור על העיר קוּנְמִינְג במרכז המחוז.
יולי 1681: הממלכות הטיבטיות לעברי יונאן וסצ'ואן מבטיחות מחדש את נאמנותן לשושלת צ'ינג וזאת כנגד לשושלת ג'ואו.
ספטמבר 1681: הגבול עם מיאנמר מוסדר מצד שושלת צ'ינג, בעוד מוצב הכוח האחרון של המורדים בו נמצא מנהיגם, נכדו של וו סאנגוי ממוקם בעיר קונמינג.
דצמבר 1681: לאחר יותר מחצי שנה של מצור העיר קונמינג נופלת לידי צ'ינג.
יולי 1683: קאנגשי, קיסר סין יצא בראש חילותיו לכבוש את ממלכת טונגנינג, יורשת שושלת מינג הממוקמת בטאיוואן.
אוגוסט 1683: ב-13באוגוסט ממלכת טונגנינג נכנעה וסופחה לידי צ'ינג.
מרד שלושת הוואסלים > סוף דבר

מנקודה זאת והאלה שושלת צ'ינג שלטת על כל סין. הסדר עם רוסיה יגיע לקראת סוף המאה ה-17 בהסכם נרצ'ינסק ושושלת צ'ינג תתפשט לטיבט, אגן טארים, מונגוליה החיצונית ועוד ותישאר השושלת האחרונה של סין עד למאה שנות ההשפלה אשר יביאו למהפכת שינהאי ולהקמת הרפובליקה הסינית. המלחמה, אשר הביאה למותם של לערך 25,000,000 איש הסדירה שלטון של מיעוט על רבים ברחבי סין והביאה לשינוי במדיניות הסינית של מינג ולהתפתחות בהשפעה המדינית אל עבר הצפון והמערב.
ראו גם

שושלת מינג
שושלת צ'ינג
ואן-לי, קיסר סין
נורהאצ'י, קיסר צ'ינג
הואנג טאיג'י, קיסר צ'ינג
שונזי, קיסר סין
קאנגשי, קיסר סין
מאה שנות ההשפלה
הרפובליקה הסינית (1912–1949)
מהפכת שינהאי
לקריאה נוספת

ספר מנצ'ו - רוברט אלגנט
כה אמר זרתוסטרא (שטראוס)

ריכרד שטראוס, 1894
תווי התיבות הראשונות של הנושא הראשון, לתפקידי כלי הנשיפה וכלי ההקשה
כה אמר זרתוסטרא, אופ. 30 (בגרמנית: Also sprach Zarathustra) היא פואמה סימפונית שהולחנה בידי המלחין הגרמני ריכרד שטראוס בשנת 1896, בהשראת הרומן הפילוסופי באותו השם מאת פרידריך ניטשה (מתוך תפיסה של מוזיקה תוכניתית). שטראוס היה המנצח בהשמעה הראשונה של היצירה, שנערכה ב-27 בנובמבר 1896 בפרנקפורט.
ביצועים טיפוסיים של היצירה נמשכים כחצי שעה. היצירה נכללה ברפרטואר הקלאסי מאז שבוצעה לראשונה. קטע הפתיחה (שנקרא גם "זריחה") הפך לידוע בציבור הרחב, לאחר השימוש שעשה בו סטנלי קובריק בשנת 1968 עבור הסרט "2001: אודיסיאה בחלל".
אינסטרומנטציה

היצירה תוזמרה עבור פיקולו, 3 חלילים (השלישי מכפיל את הפיקולו), 3 אבובים, קרן אנגלית, קלרינט במי במול (♭E), 2 קלרינטים בסי במול (♭B), קלרינט בס בסי במול (♭B), 3 בסונים, קונטרה-בסון, 6 קרנות יער בפה (F) ובמי (E), 4 חצוצרות בדו (C) במי (E) ובפה (F), 3 טרומבונים, 2 טובות, טימפני, תוף בס, מצלתיים, משולש, גלוקנשפיל, פעמון במי נמוך (E), עוגב, ו-2 נבלים, כינורות ראשון ושני (16 כל אחד), 12 ויולות, 12 צ'לואים, 8 קונטרבסים (בעלי חמישה מיתרים, עם מיתר דו נמוך).
מבנה

| --- | --- |
:  "הזריחה"  קטע המבוא
 נתקלתם בבעיות בהפעלת הקובץ? ראו עזרה.
היצירה מחולקת לתשעה חלקים, אך ישנן רק שלוש הפסקות מובחנות ביניהם. כותרות הקטעים הם שמותיהם של פרקים נבחרים מתוך הספר:
Einleitung, oder Sonnenaufgang (מבוא, או הזריחה)
Von den Hinterweltlern (על אנשי העולמות האחוריים)
Von der großen Sehnsucht (על הגעגועים הגדולים)
Von den Freuden und Leidenschaften (על הנאות ותשוקות)
Das Grablied (שיר הקבר)
Von der Wissenschaft (על המדע)
Der Genesende (המחלים)
Das Tanzlied (שיר המחול האחר)
Nachtwandlerlied (שיר המשוטט בלילה)
היצירה מתחילה בדו נמוך מתמשך שמנוגן בידי הקונטרבס (מיתר חמישי נמוך), הקונטרבסון והעוגב. מכאן היא עוברת לתרועת המבוא – מוטיב ה"שחר" (מ"הפרולוג של זרתוסטרא", שהטקסט שלו כלול בתווי היצירה), שנפוץ לאורך היצירה: במוטיב יש שלושה תווים, במרווחים של קווינטה ואוקטבה: דו-סול-דו (C–G–C).
הקטע "על אנשי העולמות האחוריים" מתחיל עם צ'לו, קונטרה-בס ודוושות עוגב, ועובר לקטע לירי.
שני החלקים הבאים, "על הגעגועים הגדולים" ו"על הנאות ותשוקות", מציגים מוטיבים כרומטיים יותר.
ב"על המדע" יש פוגה יוצאת דופן בקונטרבס וצ'לו, שמורכבת מכל 12 התווים בסולם כרומטי. נעשה כאן תיזמור לא שיגרתי לקונטרה בס שמנגנים תו סי נמוך בעזרת מיתר חמישי (נמוך מהדו הנמוך בפסנתר).
השמעת צלילים אינה נתמכת בדפדפן שלך. אפשר להוריד את קובץ השמע.
בסיום של "שיר המשוטט בלילה" שטראוס משאיר את היצירה חצי־פתורה, עם חלילים גבוהים, פיקולו, וכינורות באקורד סי מז'ור, בזמן שמיתרים נמוכים פורטים בדו:
השמעת צלילים אינה נתמכת בדפדפן שלך. אפשר להוריד את קובץ השמע.
אחד המוטיבים ההלחנתיים הבולטים ביצירה נעשה בעזרת ההנגדה בין השימוש בסולם סי מז'ור, אשר מיצג את האנושות, לעומת השימוש בסולם בדו מז'ור אשר מייצג את היקום. מפני שהתווים סי ודו סמוכים זה לזה (מרווח של חצי טון, סקונדה קטנה) הם שונים זה מזה בחינה טונאלית. בסולם סי מז'ור חמישה דיאזים לעומת דו מז'ור בו אין כלל דיאזים או במולים.
הקלטות ושימושים

ההקלטה הראשונה נעשתה ב-1935 עם סרגיי קוסביצקי בניצוחו על התזמורת הסימפונית של בוסטון.
ב-1944, שטראוס עצמו ניצח על התזמורת הפילהרמונית של וינה בהקלטת טייפ באיכות גבוהה.
אלביס פרסלי עשה שימוש בתרועת הפתיחה, בהופעות החל מ-1971 ועד מותו ב-1977, וכן השתמש בה במספר אלבומי הופעה חיה.
השיר הפך לאלתור קבוע עבור להקת הרוק המתקדם האמריקאית פיש.
השימוש המוכר ביותר נעשה על ידי סטנלי קובריק בשנת 1968 עבור הסרט "2001: אודיסיאה בחלל" ואז הפכה היצירה למזוהה עם ז'אנר המדע הבדיוני.
הערות שוליים

↑  Also sprach Zarathustra – notes by Los Angeles Philharmonic
↑  Also Sprach Zarathustra!
↑  התרגומים מבוססים על תרגומה של אילנה המרמן.
↑  "Richard Strauss – Tone-Poem, Death and Transfiguration, Opus 24" (and other works), Old And Sold
↑  Also sprach Zarathustra, Notes by American Symphony Orchestra
↑  Philip Clark, Strauss’s Also sprach Zarathustra – which recording is best?, Gramophone, 24 November 2014.
↑  Raymond Holden, Richard Strauss: a musical life.
↑  http://phish.net/song/also-sprach-zarathustra
| --- | --- |
בקרת זהויות :  NLI: 987007583579505171  BnF: cb139198430 (data)  GND: 300156251  MusicBrainz work: fec1c6a5-ece2-393b-89ed-00cdf5cf2afa  VIAF: 180230590   WorldCat (עם VIAF): 180230590
רונלד דומיניק

| --- | --- |
אין תמונה חופשית
 לידה:  9 בינואר 1964 (בן 60) Thibodaux, ארצות הברית 
 מדינה:  ארצות הברית 
 השכלה:  Thibodaux High School 
 
רונלד ג'וסף דומיניק (באנגלית: Ronald Joseph Dominique; נולד ב-9 בינואר 1964) הוא אנס ורוצח סדרתי אמריקאי שרצח לפחות 23 גברים במדינת לואיזיאנה בין השנים 1997–2006. לאחר הרשעתו, ה-FBI קבע כי דומיניק היה אחד מהרוצחים הסדרתיים המשמעותיים ביותר במדינה, הן מבחינת מספר הקורבנות והן מבחינת משך הזמן בהן פעל דומיניק.
שנותיו הראשונות

דומיניק נולד ב-1964 בתיבודו שבמדינת לאויזיאנה, והוא היה הקטן מבין שני אחים. משפחתו הייתה ענייה, והם התגוררו בפארק קרוואנים הממוקם בפאתי העיר. בגלל הנסיבות הכלכליות של משפחתו, דומיניק חי את ילדותו ואת התבגרותו בעוני, אך עדיין הספיק ללמוד בבית הספר התיכון המקומי בתיבודו, שם הוא הוא סיים את לימודיו ב-1983. לאחר שעזב את בית הספר, הוא החל ללמוד מדעי המחשב באוניברסיטת ניקולס סטייט. עם זאת, הוא איבד במהירות עניין בלימודים, ונשר באמצע שנות ה-80.
במהלך שנות הלימודים שלו, דומיניק היה ידוע במזגו המלנכולי, חוסר כישורי תקשורת ובעיות משקל. אלה, יחד עם הערכה עצמית נמוכה ובריאות לקויה, הפכו אותו למטרה לבריונות. למרות ששר במקהלת בית הספר, דומיניק נחשב למנודה חברתית ולא פופולרי מכיוון שהוא לא עסק בספורט ולא צרך סמים ואלכוהול.
זמן קצר לפני שעזב את הלימודים, דומיניק ביקר בברים הומוסקסואלים מקומיים. עם זאת, כמה מחבריו לכיתה ראו אותו שם, וכתוצאה מכך החלו להציק לו. דומיניק מצדו, הכחיש בתוקף את ההאשמות על היותו הומוסקסואל.
שנותיו הראשונות > הסתבכויות ראשונות עם החוק

ב-12 ביוני 1985, דומיניק נעצר באשמת הטרדה מינית באמצעות הטלפון, ונקנס בסכום של 75 דולר. כמו כן, הוא נעצר בגין נהיגה בשכרות במאי 1994 ונקנס בגין העבירה. שנתיים לאחר מכן, ב-25 באוגוסט 1996, צעיר שהיה עירום חלקית קפץ מחלון ביתה של אחותו של דומיניק, שם דומיניק התגורר באותה עת, וסיפר לשכנים שדומיניק אנס אותו וניסה להרוג אותו. דומיניק נעצר, והערבות שלו נקבעה על מאה אלף דולר. כאשר התיק הועבר לבית המשפט, הפרקליטות לא הצליחה לאתר את הקורבן לכאורה או לאמת את זהותו, מה שבסופו של דבר הביא לסגירת התיק בנובמבר של אותה שנה. ב-10 בפברואר 2002, דומיניק נעצר שוב, הפעם בגין תקיפת אישה בפסטיבל.
הרציחות

הרציחות החלו ביולי 1997, כאשר הקורבן המאומת הראשון של דומיניק היה גבר אפרו-אמריקאי בן 19 בשם דייוויד מיטשל. גופתו נמצאה ב-14 ביולי בתעלה לצד כביש מהיר, יומיים לאחר שנראה בפעם האחרונה. הרצח השני התרחש בדצמבר אותה שנה, כשדומיניק חנק למות את גארי פייר. ביולי 1998, רצח דומיניק את לארי רנסון, שהיה הקורבן הראשון של דומיניק שנמצא כשהוא קשור. דומיניק המשיך במסע הרציחות במשך מספר שנים, כשהקורבן המאומת האחרון שלו היה כריסטופר סאטרפילד בן ה-27. דומיניק וסטארפילד הכירו בקיץ של 2006, והחלו לצאת. באוקטובר של אותה שנה, רצח דומיניק את סטארפילד במהלך מה שהיה אמור להיות מפגש רומנטי בין השניים.
| 0 | 1 | 2 | 3 |
| --- | --- | --- | --- |
| מספר | שם | גיל | תאריך מציאת הגופה |
| 1 | דייוויד מיטשל | 19 | יולי 1997 |
| 2 | גארי פייר | 20 | דצמבר 1997 |
| 3 | לארי רנסון | 38 | יולי 1998 |
| 4 | אוליבר לה-בנקס | 27 | אוקטובר 1998 |
| 5 | ג'וסף בראון | 16 | אוקטובר 1998 |
| 6 | ברוס ויליאמס | 18 | נובמבר 1998 |
| 7 | מנואל ריד | 21 | מאי 1999 |
| 8 | אנחל מחיה | 34 | יוני 1999 |
| 9 | מיטשל ג'ונסון | 34 | אוגוסט 1999 |
| 10 | מייקל וינסנט | 23 | ינואר 2000 |
| 11 | קנת' רנדולף ג'וניור | 20 | אוקטובר 2002 |
| 12 | אנוקה ג'ונס | 26 | אוקטובר 2002 |
| 13 | דאטרל וודס | 19 | מאי 2003 |
| 14 | לארי מתיוס | 46 | אוקטובר 2004 |
| 15 | מייקל בארנט | 21 | אוקטובר 2004 |
| 16 | ליאון לירט | 22 | פברואר 2005 |
| 17 | אוגוסט ווטקינס | 31 | אפריל 2005 |
| 18 | קורט קנינגהם | 23 | אפריל 2005 |
| 19 | אלונזו הוגאן | 28 | יולי 2005 |
| 20 | וויין סמית' | 17 | אוגוסט 2005 |
| 21 | כריס דוויל | 40 | ספטמבר 2005 |
| 22 | ניקולס פלגרין | 21 | נובמבר 2005 |
| 23 | כריסטופר סאטרפילד | 27 | אוקטובר 2006 |
חשיפת הפרשה והמעצר

בנובמבר 2006, דומיניק עורר את החשדות של המשטרה לאחר שאדם בשם ריקי וואלאס, התלונן כי דומיניק פיתה אותו לקרוואן שלו באמצע עם הצעה לצרוך סמים ביחד ולקיים יחסי מין עם בחורה. לאחר שוואלאס נכנס לקרוואן, לפי עדותו, דומיניק ניסה לשכנע אותו שחברתו אוהבת קשירות, והציע לקשור את וואלאס. ריקי סירב, וזמן קצר לאחר מכן דומיניק אפשר לו לעזוב. עדותו נבחבנה בהתחלה בקלות ראש, מכיוון שהיה מכור לסמים, ומסר בעבר עדות שקר במספר הזדמנויות, אך למרות זאת דומיניק נחקר במשטרה. בזמן שהוחזק בתחנה, דומיניק הסכים לתת דגימת דם.
במהלך השבוע העוקב, תוצאות בדיקת ה-DNA הגיעו, והתאימה בין הפרופיל של דומיניק לזה של הרוצח החמקמק שהותיר אחריו עקבות זרע על גופותיהם של אוליבר לה-בנקס ומנואל ריד, וכתוצאה מכך, הוצא צו מעצר. ב-1 בדצמבר 2006, דומיניק נעצר במקלט לחסרי בית. לאחר המעצר, הוא אמר למשטרה כי הוא ידע שזה עניין של זמן עד שיילכד, ולכן הוא יצא מבית אחותו כדי לא להפריע לה.
בתחנת המשטרה, דומיניק הביע את רצונו לשתף פעולה עם החוקרים, הודה ב-23 מקרי רצח, ותיאר אותם בפרטים שהיו ידועים רק למשטרה.
המשפט

לאחר שדומיניק חתם על הסדר טיעון מהתובעים, ב-24 בספטמבר 2008, הרשיע בית הדין את דומיניק בכל האישומים בהם הוא הואשם, וגזר עליו שמונה עונשי מאסר עולם ללא אפשרות לשחרור מוקדם.
ראו גם

ג'רלד סטאנו
טד בנדי
הערות שוליים

↑  Jade Townsend, The story of Ronald Dominique also known as the Bayou Strangler., Medium, ‏2023-01-07 (באנגלית)
↑  The Bayou Strangler the Louisiana Serial Killer, נבדק ב-2023-10-27
↑  Alleged serial killer used charm to disarm victims - News - Ocala.com - Ocala, FL, web.archive.org, ‏2021-01-28
↑  Victims’ families voice outrage at Houma serial killer’s plea arraignment, The Times of Houma/Thibodaux, ‏2008-10-01 (באנגלית אמריקאית)
↑  27 Facts About Ronald Dominique, FactSnippet, ‏2023-06-04 (באנגלית)
↑  Shonna Riggs, Mother’s tears for son killed by serial madman Dominique, St. Charles Herald Guide, ‏2006-12-06 (באנגלית אמריקאית)
↑  Staff Reports, Two deaths reclassified as murders in St. Charles Parish, L'Observateur, ‏1999-02-06 (באנגלית)
↑  Serial killer pleads guilty to Lafourche murder, The Times of Houma/Thibodaux, ‏2008-12-11 (באנגלית אמריקאית)
↑  Louisiana Man Confesses To 23 Slayings - CBS News, www.cbsnews.com, ‏2006-12-05 (באנגלית אמריקאית)
↑  Serial killer Ronald Dominique jailed | NEWS.com.au, web.archive.org, ‏2008-09-27
אלפא רומיאו אלפא 6

| --- | --- |

Alfa Romeo Alfa 6 (משמאל: דגם מסדרה ראשונה, מימין: דגם מסדרה שנייה)
 מאפיינים כלליים
 נקרא גם:  Alfa Sei
 יצרן:  אלפא רומיאו
 שנות ייצור:  1979–1986
 הרכבה:  איטליה איטליה
 מודל קודם:  Alfa Romeo 2600 (אנ')
 מודל אחריו:  אלפא רומיאו 164
 חברת אם:  פיאט
 מרכב:  Front-engine, rear-wheel-drive layout (אנ')
 אורך:  4,760 מ"מ
 רוחב:  1,680 מ"מ
 גובה:  1,420 מ"מ
 משקל:  1,390 ק"ג (ריק) (דגם מנוע בנזין)  1,500 ק"ג (ריק) (דגם מנוע טורבו-דיזל)
 בסיס גלגלים:  2,600 מ"מ
 מפרט טכני
 מנוע:  V6 צילינדרים, 1,997 סמ"ק המפיק 132 כ"ס ב-5,600 סל"ד, מנוע בנזין  V6 צילינדרים, 2,492 סמ"ק המפיק 156 כ"ס ב-5,600 סל"ד, מנוע בנזין  6 צילינדרים, 2,494 סמ"ק המפיק 105 כ"ס ב-4,300 סל"ד, מנוע טורבו דיזל מסוג "VM HR588 I5" ("VM Motori" (אנ'))
 הילוכים:  תמסורת ידנית  - 5 מהירויות  תמסורת אוטומטית - 3 מהירויות מסוג "ZF" ("ZF Friedrichshafen" (אנ'))
 מהירות מרבית:  170 קמ"ש (מנוע טורבו-דיזל, 2,494 סמ"ק)  180 קמ"ש (מנוע 1,997 סמ"ק המפיק 156 כ"ס מנוע בנזין)  195 קמ"ש (מנוע 2,492 סמ"ק המפיק 156 כ"ס מנוע בנזין)
 צריכת דלק:  8.8 ליטר ל-100 ק"מ, (ממוצע), (מנוע טורבו-דיזל, 2,494 סמ"ק)  11.9 ליטר ל-100 ק"מ, (ממוצע), (מנוע בנזין, 2,492 סמ"ק המפיק 156 כ"ס)  11.9 ליטר ל-100 ק"מ, (ממוצע), (מנוע בנזין, 1,997 סמ"ק המפיק 132 כ"ס)
אלפא רומיאו אלפא 6 (באיטלקית: Alfa Romeo Alfa 6) היא מכונית סלון מתוצרת יצרנית הרכב האיטלקית אלפא רומיאו, חברת בת של קונצרן הרכב האיטלקי פיאט, אשר יוצרה באיטליה בין השנים 1979–1986.
"אלפא רומיאו אלפא 6"

יוצרו 12,070 יחידות
סדרה ראשונה: 1979-1982.
סדרה שנייה: 1983-1986.
4 דלתות
5 מושבים.
מנועים: מנוע בנזין, מנוע טורבו דיזל.
הנעה אחורית.
מכל דלק - 77 ליטר (כולל 10 ליטר - רזרבה).
תמונות

"אלפא רומיאו אלפא 6" (משמאל: דגם מסדרה ראשונה, מימין: דגם מסדרה שנייה)
"אלפא רומיאו אלפא 6"
הערות שוליים

↑  תמסורת מסוג "ZF" דגם "אלפא רומיאו אלפא 6"  alfa6.net/cambioZF2
↑  "אלפא רומיאו אלפא 6" דגם 25i automoto.it/catalogo/alfa-romeo/alfa-6/25i-quadrifoglio-oro
↑  "אלפא רומיאו אלפא 6" motorsportmagazine.com/archive/article/march-1983/76/analysis-alfa-romeo-alfa-6-saloon
↑  "אלפא רומיאו אלפא 6" - סלון motor1.com/news/78946/alfa-romeo-alfa-6
Jiabao V52

| --- | --- |

Jiabao V52
 מאפיינים כלליים
 יצרן:  "FAW Jilin" (אנ')
 שנות ייצור:  2011 - היום
 הרכבה:  הרפובליקה העממית של סין הרפובליקה העממית של סין
 חברת אם:  "FAW Group" (אנ')
 אורך:  3,741 מ"מ (דגם "Jiabao V52")  4,045 מ"מ (דגם "Jiabao V55")
 רוחב:  1,475 מ"מ (דגם "Jiabao V52")  1,505 מ"מ (דגם "Jiabao V55")
 גובה:  1,870 מ"מ מ"מ (דגם "Jiabao V52")  1,880 מ"מ (דגם "Jiabao V55")
 בסיס גלגלים:  2,500 מ"מ
 מפרט טכני
 מנוע:  4 צילינדרים,1.0 ליטר המפיק 48 כ"ס  4 צילינדרים,1.1 ליטר המפיק 52 כ"ס  4 צילינדרים,1.1 ליטר המפיק 68 כ"ס
 הילוכים:  תמסורת ידנית - 5 מהירויות
Jiabao V52 הוא מיניוואן מתוצרת יצרנית הרכבים הקטנים FAW Jilin (אנ') חברת בת של קונצרן הרכב הסיני FAW Group (אנ') אשר מיוצר משנת 2011 ועד היום.
דגמים

"Jiabao V52".
"Jiabao V55".
Jiabao V52

5 דלתות.
מנוע קדמי.
מנועי בנזין.
סוג הנעה: הנעה אחורית.
מחיר דגמי "Jiabao V52" עמד על 27,200-2 9,200 רנמינבי (שנת 2012, בסין).
מחיר דגמי "Jiabao V55" עמד על 32,900 רנמינבי (שנת 2012, בסין).
דגם "Jiabao V52" צולם לסרט הסיני "Hello! Shu Xian Sheng" בשנת 2011.
תמונות

דגם "Jiabao V52"
דגם "Jiabao V55"
דגם "Jiabao V55"
ראו גם

Jiabao V70
סניה R9
הערות שוליים

↑  דגמי "Jiabao V52" (בסינית) autohome.com.cn/advice
↑  דגם "Jiabao V52" (בסינית) car.autohome.com.cn/config/series
↑  דגם "Jiabao V52" (בסינית) car.autohome.com.cn/config/series
↑  דגם "Jiabao V52" - תמונה flickr.com/photos/daveseven
↑  מנועי "Jiabao V52" webcarstory.com/voiture
↑  דגם "Jiabao V52" בסרט הסיני "Hello! Shu Xian Sheng" imcdb.org/v477044
אלכסנדר לטלייה

אלכסנדר לטלייה (בצרפתית: Alexandre Letellier; נולד ב-11 בדצמבר 1990 בפריז שבצרפת) הוא כדורגלן צרפתי המשחק בעמדת השוער בקבוצת פריז סן-ז'רמן מליגת העל הצרפתית.
קריירת מועדונים > פריז סן-ז'רמן

לטליר, יליד פריז, החל את דרכו בפריז סן-ז'רמן, וערך 14 הופעות ליגה בקבוצת המילואים של המועדון בעונת 2009/2010.
קריירת מועדונים > אנז'ה

לטלייר הצטרף לאנז'ה בקיץ 2010, אך לא הצליח לפרוץ בקבוצה הראשונה בשתי העונות הראשונות שלו במועדון. ב-7 באוגוסט 2012 הוא ערך את הופעת הבכורה שלו במועדון בניצחון 2-1 על נאנט בגביע הליגה הצרפתית, ושיחק את משחקו הראשון בליגת המשנה הצרפתית במדי אנז'ה באותה עונה, כששמר על שער נקי בתיקו 0-0 נגד ניור ב-12 באפריל 2013.
בינואר 2018 חתם לטלייה ביאנג בויז ברן ליגת העל השווייצרית בהשאלה עד לסוף העונה.  בקיץ לאחר מכן הושאל לטרואה למשך עונה. ביולי 2019 הושאל לטלייה לסרפסבורג 08 מליגת העל הנורווגית למשך עונה.
קריירת מועדונים > אורליאן

ב-27 בינואר 2020 חתם לטלייה באורליאן מליגת המשנה הצרפתית. הוא ערך שש הופעות ליגה במועדון, אשר ירד ליגה. בקיץ לאחר מכן עזב את המועדון.
קריירת מועדונים > החזרה לפריז סן-ז'רמן

ב-25 בספטמבר 2020 חזר לטלייה לפריז סן-ז'רמן. הוא שימש כשוער שלישי במועדון, וב-21 במאי 2022 ערך את הופעת הבכורה שלו במועדון, כשהחליף את קיילור נבאס בניצחון 5-0 על מץ במסגרת המחזור האחרון בליגה לעונת 2021/2022.
תארים

אליפות שווייץ (1): 2017/2018
פריז סן-ז'רמן
אליפות צרפת (1): 2021/2022, 2022/2023, 2023/2024